Alltinget

Alltinget (islandsk: Alþingi) er Islands parlament. Møtene i Alltinget ledes av Alltingets president (islandsk: Forseti Alþingis).

Alltinget ble grunnlagt i 930 på Þingvellir, ca. 45 km øst for dagens Reykjavík. Det er uklart hva som foregikk da Alltinget ble opprettet, men like før var bonden på gården Blåskog øst for tinget på Kjalarnes dømt fredløs for drapet på en annen bondes trell eller løysing. Jorden hans ble konfiskert og gjort til tingsted for hele Island. Tingdeltakerne ble enige om å basere loven sin på den norske gulatingsloven.Jon Vidar Sigurdsson: Det norrøne samfunnet (s. 60-61), forlaget Pax, Oslo 2008, ISBN 978-82-530-3147-7 Samtidig med Alltingets opprettelse endret man elvefaret til Øksarå, slik at bekken gikk gjennom tingstedet.Jon Vidar Sigurdsson: Det norrøne samfunnet (s. 55)

Selv etter Islands union med Norge fortsatte forsamlingene, og de stoppet først i 1799. De ble gjenopptatt i 1844, da de ble flyttet til Reykjavík, hvor Alltinget siden har ligget. Parlamentet er dermed verdens eldste fungerende parlament.

Den nåværende parlamentsbygningen, Alþingishús, ble bygd av islandsk stein i 1881.

Alltingsvalg avholdes hvert fjerde år, der det velges 63 representanter fra seks valgkretser som fordeles etter D'Hondts metode, med en sperregrense på fem prosent.

Referanser


Kategori:Islandsk politikk